Pipi navštívia zlodeji

Raz za temného jesenného večera sa ponevierali okolo vily Vilôčky dvaja tuláci. Boli to nebezpečný zlodeji, ktorí sa potulovali po kraji a hľadali, kde by čo mohli ukradnúť. Keď videli, že vo vile Vilôčke sa svieti, pokladali to za príležitosť a šli si tam vypýtať chlieb.

V ten večer sedela Pipi v kuchyni na dlážke a rozložila všetky zlaté dukáty a preratúvala ich. Pravda, rátať nevedela priam najlepšie, ale aj tak občas rátala. Pre poriadok.

„75, 76, 77, 78, 79, sedemdesiat*desať*, sedemdesia*tjedenásť*, sedemdesiat*dvanásť*, sedemdesiat*trinásť*, sedemdesiat*sedemnásť*,....uf, ako sa mi hrdlo pre-se-dem-de-siat-ko-va-lo! Vari sú aj iné čísla! Pravdaže! Už si spomínam! 104, 1000, namôjveru, to je veľa peňazí,” nadchýnala sa Pipi.

V tej chvíli voľakto zaklopal na dvere.

„Poď sem, alebo stoj tam, ako chceš sám!” zavolala Pipi.

„Nikoho na nič nenútim.”

Dvere sa otvorili a dnu vstúpili dvaja tuláci. Div si oči nevyočili, keď uvideli malé ryšavé dievčatko, ako celkom samo rozložené na dlážke ráta peniaze.

„Sama si doma?” spýtali sa prešibane.

„Kdežeby! Aj Pán Galán je doma!”

Zlodeji netušili, že Pán Galán je malý opičiak, ktorý spí na brušku v malej postieľke s prikrývkou pre bábiku. Zlodeji si mysleli, že Pán Galán je dospelý muž, pán domu, a významne na seba zažmurkali. Bol to signál, medzi nimi, že sa vrátia neskôr a Pipi povedali:

„Prišli sme sa len opýtať, koľko je hodín.” Na to, že si išli akože vypýtať chlieb, už celkom zabudli.

„Chlapi ako buky, a nevedia koľko je hodín. Ako vás to v škole učili? Hodinky sú predsa taký malý okrúhly jašo, čo vraví tik-tak a ustavične ide, ale k dverám sa nikdy nedostane. Ak viete iné hádanky, tak sem s nimi!”

Tuláci si pomysleli, že Pipi je malá na to, aby poznala hodiny preto sa mlčky obrátili a chceli odísť.

„Nežiadam od vás, aby ste pozdravili, keď prídete do cudzieho domu, ale aspoň pri odchode by ste to mohli urobiť. To už hodinky sú slušnejšie, lebo vedia povedať „tik” aj „tak”! Nuž ale v zdraví zostávajte!”

zavolala za nimi Pipi a vrátila sa k svojim peniazom. Keď tuláci vyšli z domu pomädlili si ruky.

„Videl si tie peniaze? Až sa mi z nich hlava krúti!” povedal jeden.

„Hej, človeka občas postretne aj šťastie. Musíme počkať, kým decko a ten Pán Galán zaspia. Potom sa už dajako dostaneme dnu a všetko bude naše.”

Sadli si v záhrade pod dub, rozhodnutí čakať. Popŕchalo a v bruchu im od hladu škvŕkalo. Nebolo to veľmi príjemné čakanie. Ale pri myšlienke na toľké peniaze nestrácali dobrú náladu.

Vo všetkých vilách postupne zhasínali svetlá. (*Šťuk, šťuk, šťuk.)*

Len vo vile Vilôčke sa stále svietilo.

Pipi sa práve učila tancovať polku a nechcela si ísť ľahnúť, kým si naozaj nebude istá, že ju vie. Napokon však predsa len zhasla svetlo a vo vile Vilôčke nastala tma. Tuláci ešte chvíľu trpezlivo čakali. Napokon sa prikradli

k dverám a pokúsili sa ich otvoriť svojím zlodejským náčiním. Jeden z nich, volal sa Blom, náhodou stisol kľučku. Dvere boli otvorené.

*(šepotom)* „Predstav si, ľudia už nemajú rozum, veď dvere sú odomknuté.”

„Tým lepšie pre nás,” odvetil kamarát - čiernovlasý chlap Hromho-Karlson.

Hromho-Karlson rozsvietil baterku a vkradli sa do kuchyne. Nevideli nikoho. Pípi spávala v susednej izbe, kde mal postieľku aj pán Galán. Hromho-Karlson otvoril dvere a opatrne nakukol dnu. Bolo tam úplné ticho a zlodej prebehol svetlom po celej izbe. Keď svetlo dopadlo na Pipinu posteľ, obaja tuláci na svoje prekvapenie zazreli iba dve nohy na vankúši. Pipi ako zvyčajne spala naopak. Hlavu mala pod prikrývkou na druhej strane postele.

„To bude tá malá. Iste spí ako v oleji. Ale čo myslíš? Kde bude pán Galán?” zašepkal Hromho-Karlson.

*(Pipi sa ozve spod prikrývky)* „Pán Galán, prosím, pekne, spí vo svojej postieľke.”

Tuláci sa zľakli. Chceli hneď zdupkať. Ale potom si uvedomili, čo Pipi povedala. Veď ten pán Galán leží vo svojej malej postieľke! Vo svetle baterky zazreli postieľku s malou opičkou. Hromho-Karslon sa nemohol zdržať smiechu.

„Blom! Pán Galán je opica, ha-ha- ha!” rehotal sa.

„A čo si si myslel? Hádam stroj na kosenie trávy?” pokojne sa ozvala Pipi spod prikrývky.

„Mamičku a otecka nemáš doma?” opýtal sa Blom.

„Nie. Sú preč. Celkom a navždy preč!

Hromho-Karlsonovi a Blomovi sa začalo od smiechu až čkať.

„Počuj, dievčinka, vstaň, chceme sa s tebou rozprávať.

„Nemôžem, teraz spím. Ale… Máte zase hádanky? V tom prípade najprv túto: Čo je to, čo ide, ide a nikdy k dverám nepríde?

*(zdvihneme prikrývku)*

Blom neotáľala a zdvihol Pipi prikrývku.

„Vieš tancovať polku?” spýtala sa Pipi „Ja viem!”

„Priveľa sa vypytuješ, čo keby sme sa voľačo opýtali my?” Kde sú napríklad peniaze, čo si mala pred chvíľou na dlážke?

*(bez váhania odpovie)* „V kufri na skrini!”

„Dúfam, moja milá, že nebudeš mať nič proti tomu, ak si ich vezmeme, ha, ha, ha,” povedal Hromho-Karlson.

„Ach, kdežeby, vôbec nie!”

Blom skočil ku skrini a vzal si kufor.

*(Pipi vyskočí z postele.)*

„Dúfam, môj milý, že nebudeš mať nič proti tomu, ak si ich teraz vezmem naspäť!”

„Koniec žartov!” zahrmel Hromho-Karlson. „Sem s kufrom!”

Hrubo schytil Pipi za rameno a pokúsil sa jej uchmatnúť vytúženú korisť.

„Žarty sem, žarty tam!” *(Vyloží Hromo-Karslona na skriňu.)*

Tu sa tuláci zľakli. Začalo im svitať, že Pipi nie je len také obyčajné dievča. Ale kufor s peniazmi ich lákal čoraz väčšmi, a tak zabudli na strach.

„Teraz, Blom!” zvolal Hromo-Karlson. V tej chvíli zoskočili zo skrine a vyrútili sa na Pipi, ktorá držala v ruke kufor. Ale tá ich ukazováčikom odsotila a zvalila každého do iného kúta. Kým stihli vstať, Pipi vzala povraz a bleskurýchlo im zviazala ruky aj nohy. Teraz tuláci spustili inú pesničku:

„Dobrotivá, milostivá slečinka, odpustite nám. My sme len tak špásovali. Neubližujte nám. Však sme len úbohí chudobní tuláci a prišli sme si vyžobrať krajec chleba.”

Blom sa rozfňukal.

Pipi postavila kufor na skriňu, tam, kam patril. Potom sa obrátila k svojim zajatcom.

„Vie niekto z vás tancovať polku?”

„Jojój!” zvolal Hromho-Karlson, „Tú vieme hádam tancovať obaja!”

„Výborne!” Pipi radostne zatlieskala. Čo keby sme si trochu zatancovali? Viete, práve som sa ju naučila!

„Hej, pravdaže,” súhlasil Hromho-Karslon trocha rozpačito.

Pipi vzala veľké nožnice a prestrihla povrazy, ktorými pred chvíľou hostí sputnala.

„Ale nemáme hudbu,” zosmutnela zrazu.

“Vieš hrať na hrebeni?” spýtala sa Bloma.„Ja budem s týmto tancovať.”

(ukázala na Hromo-Karlsona).

Čoby nevedel! Blom vedel hrať na hrebeni. A tak začal hrať, až sa to ozývalo po celom dome. A tak tancovali a tancovali až Bloma šteklil hrebeň na ústach a Hromho-Karslona boleli nohy. Pipi však tancovala s takým elánom, akoby jej išlo o život.

*(tancovačka.)*

„Hó, vydržala by som tancovať až do štvrtka! Ale vy ste už tuším ustatí a hladní však?”

To veru boli, ale neodvážili sa to priznať. Pipi vytiahla z komory chlieb, syr, maslo, šunku, mlieko a potom si Blomom a Hromho-Karlsonom sadla v kuchyni za stôl a jedli, jedli, div nepopraskali. Pipi naliala do ucha trochu mlieka.

„To proti bolesti uší,” povedala.

„Neborka, bolia ťa uši?” poľutoval ju Blom.

„Nie, ale čo ak ma rozbolia?”

Napokon obaja tuláci vstali, poďakovali za raňajky a chceli sa pobrať preč.

„Dobre, že ste prišli. Naozaj už musíte odísť?” povedala Pipi zarmútene.

„S nikým som si tak dobre nezatancovala polku, ako s tebou,“chválila Hromho-Karlsona.

„A ty usilovne cvič na hrebeni, aby ťa nešteklili ústa.”

Keď už stáli vo dverách, Pipi pribehla za nimi a vtisla každému do dlane po zlatom dukáte.

“Tu máte. Statočne ste si ich zarobili!”

Potrebujeme: Čokoládové dukáty, povraz, baterka, prikrývka, kufor, hrebeň, hudba polky.